వాళ్ళని చంపమని ఎవరు చెప్పారు?
వాళ్ళు భారతదేశ సైనికులు.
నా ఆర్డర్స్ లేకుండా ఏమీ చెయ్యద్దు!
ఏయ్! ఏంటిది?
పేరా? నా పేరు సోధి. సురీందర్ సోధి. నా పేరు, నా పేరు.
నువ్వు ఇండియనా? గాంధీ-సాన్?
అవును, ఇండియన్. గాంజీ-సాన్ కాదు. కాదు.
జపానుకి అది టోజో. ఇండియాకి, అది గాంధీ. నీకు మిస్టర్ గాంధీ తెలుసా?
దీనమ్మ గాంజీ-సాన్ అంటే ఏంటి?
నీకు మిస్టర్ గాంధీ తెలుసా?
కాదు, గాంజీ-సాన్ కాదు! గాంజీ-సాన్ కాదు!
అవును! గాంజీ-సాన్! గాంజీ-సాన్!
ఏయ్!
నేను చెప్పేది అనువాదం చెయ్యి ఇంకా వాళ్ళని అడుగు వాళ్ళకి మి. గాంధీ తెలుసా అని
గాంజీ-సాన్ అంటే గాంధీగారని అర్థం.
గాంధీగారు బ్రిటిష్ వాళ్లకు వ్యతిరేకంగా పోరాడుతున్నందున తమ మిత్రుడిగా భావిస్తారు.
కానీ వాళ్లు మిమ్మల్ని బ్రిటిష్ వాళ్ళ తొత్తులు అంటారు.
గాంజీ-సాన్. గాంజీ-సాన్.
- గాంజీ-సాన్. - గాంజీ-సాన్.
మేమంతా గాంజీ-సాన్. గాంజీ-సాన్.
నేను గాంధీ గారిని కలిశాను కూడా.
దయచేసి అతనికి చెప్పండి.
నేను గాంధీ గారిని కలిశాను... గాంజీ-సాన్.
చాలాసార్లు. వ్యక్తిగతంగా. హలో, గాంజీ-సాన్. హలో.
గాంజీ-సాన్‌ను కలిశావా?
అతన్ని ఒకసారి చూశాను.
అంటే అది అంతే కదా.
ఈ చెత్త జపనీయులకు ఎలా తెలుస్తుంది?
దిఫర్గాటెన్ఆర్మీ
చాలామందికి రెండవ ప్రపంచ యుద్ధంలో భారతదేశం పోషించిన పాత్ర తెలియదు.
భారతదేశం అప్పటికింకా స్వతంత్ర దేశం కాదు.
అందుకే భారతీయులు బ్రిటిష్ ఆర్మీలో చేరి
జర్మనీ, జపాన్‌లకు వ్యతిరేకంగా పోరాడారు.
ఆ సమయంలో స్వచ్ఛందంగా పాల్గొన్న అతిపెద్ద సైన్యం,
బ్రిటిష్ ఇండియన్ ఆర్మీలోని 60,000 మంది భారత సైనికులు సింగపూర్‌లో మకాం చేసారు.
అకస్మాత్తుగా జపనీయులు
1942లో సింగపూర్‌పై విజయం సాధిస్తే,
బ్రిటిష్ ప్రధాని విన్‌స్టన్ చర్చిల్,
దాన్ని బ్రిటిష్ సైనిక చరిత్రలో ఘోర విపత్తుగా అభివర్ణించారు.
30,000 మంది బ్రిటిష్, ఆస్ట్రేలియన్ సైనికులతో పాటు,
60,000 మంది భారత సైనికులను కూడా ఖైదు చేశారు.
ఫిబ్రవరి 16, 1942
వెధవలు.
ఈ రోజు మన పని సమాప్తం అయిపోయేది.
కానీ గాంజీ-సాన్ మనల్ని బ్రతికించాడు.
ఇప్పుడు తప్పక గాంధీగారిని కలవడానికి వెళ్తాను.
నిజానికి అతని కాళ్ళు మొక్కుతాను.
"గాంధీ గారు, మీకు నేను తెలియదు, కానీ నా ప్రాణాలు కాపాడారు" అని చెబుతాను.
అంటే ఒక కత్తి పట్టుకున్న జపనీయుడు నిన్ను గాంధీగారి అనుచరుడిగా మార్చాడన్నమాట.
వినండి! రేపు భారత సైనికులందరిని సింగపూర్‌కు తీసుకెళ్తారు!
మాయ!
అన్న, ఆ కెమెరా ఆ అమ్మాయి కంటే కూడా పెద్దగా ఉంది.
బోసెడికె! చెత్త... వెధవ...
మాయ!
ఇక్కడ ఏం చేస్తున్నావు?
అవును, నేను కూడా అదే అనుకున్నాను.
విన్నీ, ఇది.
నాన్న, ఈ భారత సైనికులను ఎక్కడికి తీసుకెళ్తున్నారో ఏమైనా తెలిసిందా?
వారిని జపాన్ జైలు శిబిరాల్లో ఉంచుతారు.
అంటే, వాళ్లెవరు భారతదేశానికి తిరిగి వెళ్ళలేరా?
వాళ్లెవరు భారతదేశానికి ఇక తిరిగి వెళ్లగలరని అనుకోవడం లేదు.
- నాన్న, అతను అంకుల్ లియు. - హేయ్, మాయ, అక్కడికి వెళ్ళకు, వెళ్ళకు.
ఎందుకు?
వెళ్లకమ్మా.
వద్దు! దయచేసి ఎవరైనా సహాయం చేయండి! వద్దు! నాన్న! దయచేసి సహాయం చేయండి!
బయట ఏం జరుగుతోంది?
బయటకు వెళ్ళకు, సుమీ.
చాలా ప్రమాదకరమైన పరిస్థితి. బయట వాళ్ళు లియును కొడుతున్నారు.
పాపం అతను.
మాయ, మనం జాగ్రత్తగా ఉండాలి.
జపనీయులు మన భారతీయులను ఎలా చూస్తారో మనకు తెలియదు.
నువ్వు బయటకు వెళ్లకూడదు, మాయ.
నీకు ఫోటోగ్రఫీ ఇష్టం కదా? అలాంటప్పుడు మన స్టూడియోనే నడపొచ్చు కదా?
ఇదంతా చేయాల్సిన అవసరం ఏముంది?
అమ్మ, నా కళ్ళముందు జరుగుతుంటే మీలాగా నిమ్మకు నీరెత్తినట్లు ఉండలేను.
అయితే నేర్చుకో!
తనను చూసే పద్ధతి కాదిది.
తనకు 19 సంవత్సరాలే.
తను బయటికి వెళ్లినప్పుడల్లా నా గుండె దడ దడలాడుతుంది.
ఫార్రర్ పార్క్, సింగపూర్ ఫిబ్రవరి 17, 1942
దొంగ వెధవలు. మొత్తం సైన్యాన్ని ఇక్కడికి పిలిపించారు.
ఇక్కడ తప్పక దాదాపు 50,000 మంది ఉంటారు.
కానీ ఎందుకు?
భారత అధికారులు, సైనికులు అందరు
ఇకపై జపనీయుల ఆధీనంలో ఉంటారు.
మేమేమైనా పశువులమా, వెధవల్లారా, మమ్మల్ని ఇష్టం వచ్చినోడికి అప్పగించడానికి?
ఇది అసాధ్యం! మాకు పిచ్చి అనుకుంటున్నారా?
మిమ్మల్ని మీరు ఖైదీలుగా కాకుండా మా స్నేహితులుగా భావించండి.
అంటే జపాన్ భారతదేశ స్వాతంత్రాన్ని కోరుకుంటూ
భారత దేశాన్ని విముక్తి చేయడానికి సైన్యాన్ని ఏర్పాటు చేయడంలో తోడ్పడుతుంది.
సోధి, సర్. సోధి, సర్, వాళ్ల ఉద్దేశం ఏంటి?
వాళ్లు జపనీయులు భారత స్వాతంత్రాన్ని కోరుతున్నారని అంటున్నారు.
- ఏంటి? - ఏంటి?
ఏంటి?
నేను కెప్టెన్ మోహన్ సింగ్‌ను.
నేను ఇండియన్ నేషనల్ ఆర్మీ కమాండింగ్ ఆఫీసర్‌ను.
మీరు సరిగ్గానే విన్నారు.
ఇండియన్ నేషనల్ ఆర్మీ.
ఈ ఆర్మీ భారత స్వాతంత్రం కొరకు పోరాడుతుంది.
తరతరాలుగా భారత సైనికులు
బ్రిటిష్ ప్రభుత్వం కొరకు పోరాడుతూ తమ రక్తాన్ని ధారపోస్తున్నారు.
ఇకపై భారత సైనికులు ఇంగ్లాండ్ కొరకు పోరాటం చేయరు.
మనం భారతదేశం కొరకు మాత్రమే పోరాడతాం.
మనం భారతదేశం కోసం, దాని స్వాతంత్రం కోసం మాత్రమే చనిపోతాం!
మేము పోరాడుతాం! మేము పోరాడుతాం!
హేయ్, మీరేం వాగుతున్నారు?
మీకు మతి పోయిందా? జపనీయులు మనల్ని వాడుకుంటారంతే!
మనల్ని వాడుకుంటున్నది ఆ బ్రిటిష్ వెధవలు!
ఇప్పుడు మనం మన కోసం పోరాడుతాం.
అయితే ఎవరిని కాలుస్తావు?
బ్రిటిష్ సైన్యంలో ఉన్న మన భారత సోదరులనా?
మీరు ప్రాణ త్యాగం చేయడానికి సిద్ధమా?
మేము సిద్ధమే!
చాలా భరించాం.
తరతరాలుగా మీ కుటుంబీకులు బ్రిటిష్ వాళ్ళ తొత్తులు.
నువ్వు అలాగే ఉంటావురా, వెధవా!
నేను బ్రిటిష్ వాళ్ళ తొత్తునయితే నువ్వు జపనీయుల తొత్తువు!
చాలు! నోరు మూయండి!
మీలో మీరు కొట్టుకోవడం మానండిరా బాబు!
మనకిప్పుడు ఇది తప్ప గత్యంతరం ఏముంది?
మనం ఇండియన్ నేషనల్ ఆర్మీలో చేరడానికి నిరాకరిస్తే,
ఈ వెధవ జపనీయులు మనల్ని జైలు శిబిరానికి పంపుతారు!
ఒకవేళ అక్కడికి వెళ్లామంటే ప్రాణాలతో బయటపడడం అసాధ్యం!
సోధి, సర్, ఇప్పుడు మేమేం చేయాలో చెప్పండి.
నాకేం అర్థం కావడం లేదు. ఏది సరైనది, అలాగే మనం ఏం చేయాలి?
- మీరు సిద్ధమేనా? - మేము సిద్ధమే.
చెప్పండి, మీరు సిద్ధమేనా?
దేశం కోసం ప్రాణ త్యాగం చేయడానికి మీరు సిద్ధమేనా?
మీరు సిద్ధమేనా?
ఆ రాత్రి ఎవరికీ నిద్ర పట్టలేదు.
ఎలా నిద్రపోగలం?
మా మనసులో, గుండెల్లో అలజడి ఉంది.
ఏది తప్పు? ఏది ఒప్పు?
విశ్వాసం అంటే ఏంటి?
విశ్వాసఘాతుకం అంటే ఏంటి?
మనం ఎవరి కోసం యుద్ధం చేస్తున్నాం?
కొందరు తొందరగా నిర్ణయం తీసుకుని
మరునాడే ఇండియన్ నేషనల్ ఆర్మీలో చేరిపోయారు.
మరి మీ సంగతేంటి?
లేదు.
జీవితకాల పెంపకం, ఏళ్ళ తరబడి శిక్షణ
ఒక్క రాత్రిలో ఎలా మర్చిపోగలం?
ఉదయం దాదాపు 35,000 మంది చేరిపోయారని విన్నాను.
మనం గర్వంగా వేసుకున్న యూనిఫామ్ వైపు ఎలా కాల్చగలం?
గత మూడు తరాలుగా...
గత మూడు తరాలుగా, మా ఇంటి మగవాళ్ళు బ్రిటిష్ ఆర్మీలో పని చేశారు.
మా తాత, మా నాన్న, ఇంకా నేను.
నేను మా తాత గారికి కూడా సమాధానం ఇచ్చుకోవాలి.
ఒకవేళ నేనేదైనా తప్పుడు నిర్ణయం తీసుకుంటే, జ్ఞాన్ సింగ్ సోధికి ఎలా ముఖం చూపించాలి?
ఇది నా చిన్నప్పటి నుండి విన్నాను, సర్.
"బ్రిటిష్ సామ్రాజ్యం మనల్ని సదా కాపాడుతుంది."
కానీ తమను తాము కాపాడుకోవడానికి మనల్ని వాడుకుంటున్నారు.
వాళ్లకు ముప్పు ముంచుకొచ్చే సరికి మనల్ని జపనీయులకు అప్పజెప్పారు.
వాళ్ళ శత్రువు మనకు శత్రువు.
మరి మనకు మిత్రుడెవరు?
నేను మీకు ఉపన్యాసాలు ఇవ్వడం లేదు, సర్.
మీరు చదువుకున్న వాళ్ళు, రాజకీయాలు అర్థం చేసుకోగలరు.
కానీ నేను నా మనసు మాట వింటాను.
ఆ మనసుకు తెలుసు మన శత్రువు ఎవరో,
మనం ఎవరి కోసం ప్రాణత్యాగం చేయాలో.
సైనికుడెప్పుడూ చనిపోవడానికి భయపడడు, టోకస్.
ప్రాణత్యాగం దేనికొరకు చేయాలో స్పష్టంగా తెలిసి ఉండాలి.
ప్రస్తుతం మన ఆశయం ఏంటి?
బహుశా ప్రాణాలు కాపాడుకోవడం.
దేశద్రోహులు! వెధవలు!
దొంగ వెధవలు!
మమ్మల్ని దేశద్రోహులని ఎందుకంటున్నావు?
మేము జపనీయులతో కలవనిది కనబడడం లేదా?
ఈ జపనీయులు మీ భారతీయులకు సాయం చేస్తారనుకుంటున్నారా?
మీరు దద్దమ్మలు! వాళ్లు మిమ్మల్ని కూలీలుగా పెట్టుకుంటారు.
మీరేమైనా మమ్మల్ని స్నేహితుల్లాగా చూశారా?
మీరు అన్నం పెట్టిన చేతినే నరుకుతున్నారు! వెధవలు!
మేజర్!
మీ ఉప్పు తినడానికి ఇంగ్లాండ్ ఎప్పుడు వెళ్లానో గుర్తులేదు.
గత 200 సంవత్సరాలుగా భారతదేశంలో ఉంటూ మా ఉప్పు తింటున్నారని మాత్రం బాగా తెలుసు.
మీరు మా దేశం వదిలి మీ దేశం వెళ్ళే సమయం వచ్చింది, మేజర్!
కల్నల్, మీరు దీన్ని ఆనందిస్తారు.
ది షోనాన్ టైమ్స్
గత రాత్రి ఈ ఫోటో ఇంటర్నెట్‍లో దొరికింది.
మీరు తప్పక ఇంతక్రితం ఈ ఫోటో చూసి ఉండాలి.
ఇది మీరు కదా?
వేలాది మంది సైనికులు యుద్ధ ఖైదీలుగా పట్టుబడ్డారు
దీని గురించి కొంచెం చెప్పండి.
ఈ క్షణం మీకు గుర్తుందా?
ఈ ఫోటో కూడా అదే ఫోటోగ్రాఫర్ తీసారు.
మాయా శ్రీనివాసన్.
ఆమె మీకు తెలుసా?
మార్చి 2, 1942
ఐఎన్ఏలో చేరాక అదే మొదటి సెలవు రోజు.
చాలా కాలం తర్వాత మాకు స్వేచ్ఛగా తిరిగే అవకాశం వచ్చింది.
హేయ్... ఆమెనే.
ఎవరు?
పెద్ద కెమెరా ఉన్న అమ్మాయి.
- నిజంగానా? - అవును.
- వెళ్దాం పద. - నీకు పిచ్చి పట్టిందా?
- పద, మన ఫోటో అడుగుదాం. - నీకు మతి పోయిందా?
అరే, వెళ్దాం పద.
హలో.
మీకు ఫోటో కావాలా?
అవును.
లేదు. మేము ఫోటో దిగము.
మేము కాపీ కొరకు వచ్చాము. మీరు ఆరోజు మా ఫోటో తీసుకున్నారు.
గత నెల, మా ఆర్మీని ఇక్కడికి తీసుకొని వచ్చినప్పుడు.
లొంగిపోయిన తర్వాత.
మీకు ఇప్పుడు గుర్తొచ్చిందా?
అవును, గుర్తొచ్చింది,
కానీ ఆ రోజు వేలాది మంది సైనికులున్నారు.
నేను ఆరోజు చాలా ఫోటోలు తీశాను.
అందులోంచి మీవి వెతకాలంటే...
మన్నించాలి.
పర్వాలేదు. ధన్యవాదాలు. పద.
వెళ్దాం పద.
అబ్బా, ఆ అమ్మాయి కనీసం నిన్ను గుర్తు కూడా పట్టలేదు.
ఏమండీ. ఇదేనా మీకు కావలసింది?
అవును, ఇదే.
మీరు సెల్యూట్ చేస్తే గుర్తొచ్చింది.
అయినా మీ మొహం గుర్తుపెట్టుకోవడం అసాధ్యం.
చూడండి, ఆరోజు మీరంతా మట్టి, మురికితో నిండిపోయి ఉన్నారు.
ఈరోజు మీరు మెరిసిపోతున్నారు.
ధన్యవాదాలు.
అలాగే, మేము దీనికి ఎన్ని డబ్బులు ఇవ్వాలి?
లేదు. ఏమి వద్దు.
- లేదు. నేను ఇస్తాను. దయచేసి చెప్పండి. - దయచేసి వద్దు.
మీరు మా కోసం ఎంతో చేస్తున్నారు. మీకోసం ఈ మాత్రమైనా చేయలేమా?
మేమా?
మీరు భారతదేశ స్వాతంత్రం కోసం పోరాటం చేయబోతున్నారు.
ఇది నా కానుక అనుకోండి.
- సరే. - ఒక నిమిషం.
స్వాతంత్రం కోసం పోరాడుతున్నామా?
ఆమె నువ్వే గాంజీ-సాన్ అన్నట్టుగా మాట్లాడుతుంది.
లేదు, అర్షద్.
ఆమె గొప్ప విషయం చెప్పింది.
ఏదో కొంచెం మాట్లాడు గాని చక్కగా మాట్లాడు. బొమ్మలా అలా నిల్చుని ఉండకు.
మీరు భారతీయురాలా?
- అవును... - ఆమె చైనీస్.
హిందీలో మాట్లాడడం, మొహాలను మర్చిపోవడం ఆమె అభిరుచులు.
అంటే నా ఉద్దేశం, భారతదేశంలో ఎక్కడ ఉంటారు?
లేదు, నేను సింగపూర్‌లోనే పుట్టి పెరిగాను.
నిజంగానా?
నేను ఏనాడు భారతదేశం చూడలేదు.
కానీ మనసులో నేను కూడా మీలాగే భారతీయురాలిని.
మాయ.
కెప్టెన్ సోధి
అర్షద్.
అయితే, కెప్టెన్ సోధి, అర్షద్, మీరు నాకొక ఉపకారం చేస్తారా?
తప్పకుండా. చెప్పండి.
నేను కొన్ని మీ క్యాంప్ ఫోటోలు తీసుకోవాలని అనుకుంటున్నాను.
దానిదేముంది. రేపు మా క్యాంపు దగ్గర పెద్ద ఫంక్షన్ ఉంది.
దయచేసి మీరు రండి.
మేము మిమ్మల్ని ఆహ్వానిస్తున్నాము.
- అవును. - ధన్యవాదాలు.
అయితే రేపు ఉదయం 9 గంటలకు మేడమ్‌ను పికప్ చేసుకోండి.
తప్పకుండా.
ఇక బయలుదేరాలనుకుంటా.
- బై. - బై.
ధన్యవాదాలు.
మార్చి 3, 1942
బై.
శుభోదయం.
నేను మీ పేరు మర్చిపోయానా లేక మీరు చెప్పలేదా?
కానీ నేను చెప్పాను, కెప్టెన్ సోధి.
ఖచ్చితంగా పేరు కెప్టెన్‌తో మొదలు కాదు.
సురీందర్. సురీందర్ సోధి.
అయితే, సురీందర్ గారు, నన్ను మూడు గంటల్లో ఇంట్లో దింపుతారా?
లేదంటే మా అమ్మ నన్ను యుద్ధ ఖైదీగా ప్రకటించి ఇంట్లోనే ఖైదు చేస్తుంది.
ఎందుకు?
జపనీయుల సైన్యం నన్ను వెతుక్కుంటూ సింగపూర్ వచ్చిందని అనుకుంటుంది.
నన్ను చూడగానే వాళ్ళు బాంబుల వర్షం కురిపిస్తారు.
లేదంటే ఆడదానినై ఉండి మగవాళ్ల రంగంలో అడుగుపెట్టిన నేరానికి
నన్ను కాల్చి చంపేస్తారని అనుకుంటుంది.
అయ్య బాబోయ్. అలా అయితే మీరు అసలు ఇంట్లోంచి కాలు బయట పెట్టొద్దు.
ధన్యవాదాలు.
దయచేసి పైకి చూడకండి.
బహుశా మీ అమ్మగారు చెప్పింది నిజమే కావచ్చు.
మీరు ఇంట్లోంచి కాలు బయట పెట్టొద్దు. పరిస్థితులు బాగా లేవు.
ఫోటోగ్రాఫర్లు కొన్ని రిస్కులు తీసుకోవాల్సి ఉంటుంది.
ఒక మంచి ఫోటో కొరకు నా ప్రాణమైనా ఇస్తాను.
పరేడ్ అటెన్షన్!
సర్, జపనీస్ ఇంపీరియల్ ఆర్మీ 50 ఆవులను కానుకగా
ఇండియన్ నేషనల్ ఆర్మీకి ఇస్తుంది.
ఇదేంటి, మేజర్?
సోధి-సాన్, జపనీస్ ఇంపీరియల్ ఆర్మీ 50 ఆవులను కానుకగా భారతదేశానికిస్తుంది.
రోగులకు పాలు.
నేను అర్థం చేసుకోగలను.
కానీ ఇవి ఆవులు కాదు, మేజర్.
అవి ఎద్దులు.
దాంట్లో తేడా ఏముంది?
తేడా ఏంటంటే ఇవి మగ ఆవులు, అవి పాలు ఇవ్వవు.
కొంచెం కూడా?
లేదు, మేజర్, ఒక్క చుక్క కూడా ఇవ్వవు.
ఇప్పుడది వింతగా అనిపిస్తుంది, కానీ ఆ రోజుల్లో,
జపనీయులు ఆహారంలో పాలు, పెరుగు ఉండేవి కాదు.
అయినా పాలు, పెరుగు లేకుండా ఉండలేని భారతీయులతో
వాళ్ళు వేగాల్సి వచ్చింది.
అక్కడ ఇంకో ఫోటో ఉంది.
దీని సంగతి ఏంటి?
ఈ ఫోటో తీసినప్పుడు మీరు అక్కడ ఉన్నారా?
నిజం ఏమిటంటే...
నేతాజీ సుభాష్ చంద్రబోస్ ఉపన్యాసం మొదటిసారి వినగానే
నా మనసు శరీరం ఐఎన్‌ఏలో భాగమయ్యాయి.
ఈ ఫోటో ఆరోజు ఉపన్యాసం ఇచ్చిన నాటిది.
ఐఎన్‌ఏ ఏర్పడిన కొన్ని నెలల తర్వాత
మోహన్ సింగ్‌ను పదవి నుండి తొలగించారు,
జపనీయులతో కలిసి పని చేయలేకపోతున్న కారణంగా.
నాయకత్వ లోపం వల్ల ఐఎన్‌ఏ క్షీణించసాగింది.
ఒకరోజు నేతాజీ వచ్చారు.
మనం వెళ్లే దారిలో ఆకలిదప్పులు, చావులను ఎదుర్కొంటాము.
మొదటిసారిగా ఆరోజు నా తలరాతను నేను రాసుకోగలనని తెలుసుకున్నాను.
ఎంతమంది ప్రాణాలతో తిరిగి వస్తారో నేను చెప్పలేను.
నేనూ విప్లవం తీసుకురాగలను.
ముఖ్య విషయం ఏమిటంటే చివరకు మన గమ్యాన్ని చేరుకుంటాము.
చరిత్రను మార్చగలను.
భారతదేశానికి స్వాతంత్రం వస్తుంది.
అతను మారుతున్నట్లుగా.
చలో ఢిల్లీ!
- చలో ఢిల్లీ! - చలో ఢిల్లీ!
బ్రిటిష్ సామ్రాజ్య సమాధులపై మన యోధులు జైత్రయాత్ర జరిపే వరకు
మన కార్యం నెరవేరదు,
అది పురాతన ఢిల్లీలోని ఎర్రకోట.
ప్రతి దేశభక్తి గల భారతీయుడు
యుద్ధభూమికి వెళ్ళే సమయం ఆసన్నమైనది.
ఎప్పుడైతే స్వాతంత్ర కాంక్ష గల భారతీయుల రక్తం ప్రవహిస్తుందో
అప్పుడు భారతదేశానికి స్వాతంత్రం లభిస్తుంది.
విప్లవం వర్ధిల్లాలి!
ఇండియన్ నేషనల్ ఆర్మీ వర్ధిల్లాలి!
ప్రాంతీయ ప్రభుత్వ ప్రతినిధిగా
డబ్బు గాని నగలు గాని మరేదైనా గాని స్వాతంత్ర పోరాటం కోసం
దానం చేయవలసిందిగా కోరుతున్నాను.
చలో ఢిల్లీ!
మీరు చిన్నప్పటి నుండి స్నేహితులు.
అవును.
ఇప్పుడు మీరిద్దరు పెళ్లి చేసుకోవాలి.
తనకు నువ్వంటే చాలా ఇష్టం.
అవును, ఆంటీ, మేము చాలా మంచి స్నేహితులం,
కానీ మేము పెళ్లి గురించి ఎప్పుడూ మాట్లాడుకోలేదు.
మాయ స్వేచ్ఛా జీవి. ఆమెకు కళ్ళెం వేయదలచుకోలేదు.
అయితే తనతో మాట్లాడు, శ్రీధర్.
మీరు దేని కోసం ఎదురు చూస్తున్నారు?
ఈ యుద్ధం ముగిసే వరకు వేచి ఉంటాను.
ఎక్కడికి వెళ్లావు, మాయ?
శ్రీధర్ భోజనానికి ఇంటికి వస్తున్నాడని నీకు తెలుసు.
నేను కళ్యాణి వాళ్ళ ఇంటికి వెళ్ళాను.
నిజానికి ఈ రోజు ఐఎన్‌ఏ పెద్ద మార్చ్‌ నిర్వహించడంతో రోడ్లు మూసేశారు.
సరే, ఇప్పుడు వచ్చి భోజనం చేయు.
నాకు ఒంట్లో బాగా లేదు.
ఏమైంది, మాయ? నేనేమైనా చెయ్యచ్చా
వద్దు. ఏం లేదు.
నేను అలిసిపోయానంతే.
ఈరోజు తొందరగా పడుకుంటాను.
- కచ్చితంగా చెబుతున్నావా? - అవును.
శుభరాత్రి.
ఈ రోజుల్లో మాయ ఒంటరిగా బయటకు వెళ్లకూడదు.
అది సురక్షితం కాదు.
నువ్వు అతిగా చింతిస్తావు. తనను తాను కాపాడుకోగలదు.
ఏమైంది?
నేను ఐఎన్‌ఏ గురించి మాట్లాడినప్పుడల్లా మీరు మాయ గురించి మాట్లాడడం మొదలుపెడతారు.
నాకు మాత్రం అవి రెండు విభిన్న విషయాలు కావు.
ఏ లోకంలో ఉన్నావు, రాకుమారా?
అర్షద్, నీకు గుర్తుందా
అక్కడ ఏం రాసి ఉందో
డెహ్రాడూన్‌లో ఇండియన్ మిలిటరీ అకాడమీలోని చెట్‌వుడ్ హాల్‌‌ గుమ్మం దగ్గర?
"సదా నీ దేశ భద్రత, గౌరవం, సంక్షేమాలు
"అన్నిటికంటే ముఖ్యం."
"నీ దేశ భద్రత, గౌరవం, సంక్షేమాలు."
మనం దీన్ని ప్రతిరోజు చదివేవాళ్ళం, అర్షద్.
ప్రతిరోజు.
కానీ ఇన్ని సంవత్సరాల తర్వాత ఈ రోజు,
మీ దేశం, మన దేశం,
ఇంగ్లాండ్ కాదు, అది భారతదేశం అని తెలుసుకున్నాను.
మనం గుడ్డివాళ్ళుగా ఉన్నామా, అర్షద్?
లేక కేవలం తెలివితక్కువ వాళ్లమా?